Ysbreker 1: Boek ordes: Jy kan die les begin deur die Boeke van die Bybel deur middel van bewegings te doen. Die leier sê die naam van die Bybelboek, en die kinders moet die beweging wat daarby pas saam met dit doen. (Boek ordes is ‘n ekstra dokument wat jy aflaai).
Ysbreker 2: Bybel smokkel: In party land mag mense glad nie die Bybel lees nie, hulle word sommer in die tronk gegooi, of hulle Bybels word verbrand. Ons moet vir hulle bid dat Jesus hulle sal beskerm en dat die mense wat die Bybels verbrand ook vir Jesus sal leer ken. Ons moet ook vir Jesus dankie sê dat ons nog mag Bybel lees en soveel doen as wat ons kan om ons Bybels te leer ken soos ons maak in die klassie.